CELEX: C2006/178/38
Language: el
Date: 2006-07-29 00:00:00
Title: Υπόθεση C-239/06: Προσφυγή της  29ης Μαΐου 2006  — Επιτροπή των Ευρωπαϊκών Κοινοτήτων κατά Ιταλικής Δημοκρατίας

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/24
            
         Προσφυγή της 29ης Μαΐου 2006 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-239/06)
   (2006/C 178/38)
   Γλώσσα διαδικασίας: η ιταλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: G. Wilms, C. Cattabriga και L. Visaggio)
   
      Καθής: Ιταλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, αρνούμενη να υπολογίσει και να καταβάλει τους ιδίους πόρους που αδικαιολόγητα δεν αποδόθηκαν λόγω της μονομερούς απαλλαγής από τους εισαγωγικούς δασμούς που χορηγήθηκε για στρατιωτικό υλικό, καθώς και τους τόκους υπερημερίας που οφείλει λόγω της μη έγκαιρης διαθέσεως στην Επιτροπή των εν λόγω ιδίων πόρων, παρέβη τις υποχρεώσεις που υπέχει από τα άρθρα 2, 9, 10 και 11 του κανονισμού (ΕΟΚ, Ευρατόμ) 1552/89, καθώς και από τις αντίστοιχες διατάξεις του κανονισμού (ΕΚ, Ευρατόμ) 1150/2000·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Κατά την Επιτροπή, η απαλλαγή από τους εισαγωγικούς δασμούς που χορηγήθηκε μονομερώς από την Ιταλία κατά την περίοδο προ της εφαρμογής του κανονισμού 150/2003 (1) του Συμβουλίου συνιστούσε παράνομη παρέκκλιση από το άρθρο 26 ΕΚ και από την κοινοτική τελωνειακή νομοθεσία, η οποία είχε ως συνέπεια την αδικαιολόγητη μείωση των τελωνειακών εσόδων, που αποτελούν ιδίους πόρους της Κοινότητας. Παρά τις επανειλημμένες οχλήσεις της προσφεύγουσας, η Ιταλική Κυβέρνηση αρνήθηκε να υπολογίσει και να καταβάλει στην Κοινότητα τα ποσά που αντιστοιχούν στους μη καταβληθέντες ιδίους πόρους για την περίοδο από 1ης Ιανουαρίου 1998 έως 31 Δεκεμβρίου 2002, καθώς και τους τόκους υπερημερίας επί των ποσών αυτών, όπως προβλέπει η ισχύουσα στον τομέα αυτό κανονιστική ρύθμιση.
   
      (1)  ΕΕ L 25, σ. 1.